І.А.КАМАРОВА: “Вядома, медалісты маглі б здаць цэнтралізаванае тэсціраванне і паступіць практычна ў любы ўніверсітэт, таму, відаць, не толькі льготы вабяць іх на педагагічныя спецыяльнасці. Усё ж такі адносіны ў грамадстве да педагагічнай прафесіі мяняюцца. Сёння ўжо і ў сем’ях паступленне на педагагічныя факультэты абмяркоўваюць загадзя, а не разглядаюць іх як нейкі запасны варыянт. Бацькі самі прыводзяць да нас дзяцей, разумеючы, што з дыпломам педагога яны дакладна не застануцца без работы.